jkorsvik/nowiki_second_scrape_merged huggingface dataset:
Eumorpha pandorus

Eumorpha pandorus er en sommerfugl som tilhører familien svermere (Sphingidae). Denne store arten er ganske vanlig i det østlige Nord-Amerika.


== Utseende ==
En stor (vingespenn 82 – 115 mm), kraftig, grågrønn svermer. Hodet er lyst, brystet mørkebrunt med en timeglass-formet, grønnlig-grå tegning. Bakkroppen er mørk grønnlig-grå med en lysere midtstripe. Forvingen er avlangt trekantet, med en mørk flekk i spissen, en luten, svart flekk nær midten av vingen, en svart og rødlig lengdestrek i ytre halvdel, to mørke flekker ved bakkanten og flere diffuse tverrlinjer. Vingen er litt innbuktet innenfor bakhjørnet slik at dette er fremtredende. Bakvingen er grønnlig med to svarte flekker, og korte, rosa streker ved bakhjørnet. Larven er kort og trinn, grønn til brunrød med fem par store, svartkantede, hvite flekker på sidene. Det tredje kroppsleddet er større enn de omkringliggende og danner en pukkel. Unge larver har et langt, krøllete horn på bakkroppen med dette er redusert til en knapp hos det siste larvestadiet.

		
		
		
		


== Levevis ==
Larven lever på vinranke (Vitis), villvin (Parthenocissus) og på slekten Ampelopsis. De voksne svermerne besøker gjerne blomster.


== Utbredelse ==
Denne svermeren finnes i den østlige delen av USA og det sørøstlige Canada.


== Referanser ==


== Kilder ==
Oehlke, W. Sphingidae of the Americas – Eumorpha pandorus. [1]


== Eksterne lenker ==
(en) Eumorpha pandorus i Encyclopedia of Life 
(en) Eumorpha pandorus i Global Biodiversity Information Facility 
(en) Eumorpha pandorus hos ITIS 
(en) Eumorpha pandorus hos NCBI 
(en) Kategori:Eumorpha pandorus – bilder, video eller lyd på Wikimedia Commons 
(en) Eumorpha pandorus – galleri av bilder, video eller lyd på Wikimedia Commons 
Pandorus sphinx moth, med bilder
BugGuide.net account
Darapsa myron

Darapsa myron  er en sommerfugl som tilhører familien svermere (Sphingidae).

		
		
		


== Eksterne lenker ==
(en) Darapsa myron i Encyclopedia of Life 
(en) Darapsa myron i Global Biodiversity Information Facility 
(en) Darapsa myron hos ITIS 
(en) Darapsa myron hos NCBI 
(en) Kategori:Darapsa myron – bilder, video eller lyd på Wikimedia Commons 
(en) Darapsa myron – galleri av bilder, video eller lyd på Wikimedia Commons 
Darapsa myron – detaljert informasjon på Wikispecies
Hemaris diffinis

Hemaris diffinis er en sommerfugl som tilhører familien svermere (Sphingidae). Denne vesle, dagaktive arten har glassklare vinger og en brun og svart, hårete kropp og ligner en humle, men atferden er ganske ulik.


== Utseende ==
En ganske liten (vingespenn 37 – 50 mm), tettbygd svermer med glassklare vinger. Antennene er svarte, kølleformede med en antydning til en krok ytterst. Kroppen er ganske variabel i fargen, men er alltid kontrastrikt farget i gult og svart. Hodet, brystet og vanligvis det fremste leddet på bakkroppen er brungule. Videre bakover på bakkroppen kommer et svart og et lyst, gulaktig tverrbånd – bredden av disse båndene kan variere mye. Bakkroppsspissen (med en langhåret hale) kan være helt mørk, rødlig eller med et innslag av gule hår. Forvingen er glassklar (unntatt hos helt nyklekte eksemplarer) med en bred, rødlig ytterkant. Bakvingen er glassklar med en smal, mørk ytterkant og en bredere, mørk innerkant. Larven er gulgrønn med en hvit lengdestripe høyt oppe på sidene. Huden er noe vortete. Før den forandrer seg til en puppe, forandrer fargen til brunrødt.

		
		
		


== Levevis ==
De voksne svermerne flyr om dagen og besøker forskjellige slags blomster for å suge nektar. De henger på svirrende vinger foran blomsten og stikker den lange sugesnabelen ned i den, men må holde seg fast med frambeina underveis. Svermernes likhet med humler kan til en viss grad beskytte dem fra angrep fra fugler, på den andre siden er atferden deres ganske ulike humler. De lager en svak, summende lyd. Larvene lever på snøbær (Symphoricarpos), leddved (Lonicera), Apocynum og Diervilla lonicera.


== Utbredelse ==
Arten finnes over det meste av Nord-Amerika, fra Alaska og Northwest Territories sørover til Mexico.


== Kilder ==
Oehlke, W. Sphingidae of the Americas – Hemaris diffinis. [1]
«Hummingbird Moth (Hemaris spp.)». USDA Forest Service. Besøkt 18. februar 2018. 
«Snowberry Clearwing (Hemaris diffinis)». Butterflies and Moths of North America. Besøkt 18. februar 2018. 


== Eksterne lenker ==
(en) Hemaris diffinis i Encyclopedia of Life 
(en) Hemaris diffinis i Global Biodiversity Information Facility 
(en) Hemaris diffinis hos ITIS 
(en) Hemaris diffinis hos NCBI 
(en) Kategori:Hemaris diffinis – bilder, video eller lyd på Wikimedia Commons 
(en) Hemaris diffinis – galleri av bilder, video eller lyd på Wikimedia Commons 
Hemaris diffinis – detaljert informasjon på Wikispecies
Tomas Eidjord

Tomas Eidjord (født 25. februar 1992 i Høvåg ved Kristiansand) er en norsk gokartkjører som kjører profesjonelt for det nederlandske fabrikksteamet PDB-racingteam.
Eidjord har oppnådd flere gode internasjonale plasseringer og ble nummer to og tre under det åpne spanske mesterskapet i 2007.


== Referanser ==


== Eksterne lenker ==
Eidjords hjemmeside
Thomas J. Broch

Thomas Johannes Broch (født 26. august 1880 i Hamar, død 26. april 1940 i Østre Gausdal) var en norsk offiser og major. Broch er særlig kjent for sin innsats under felttoget i Norge i aprildagene 1940, da han ledet forsvaret av Skreia, Bråstad, Follebu og Gausdal. Tyskerne brøt aldri gjennom der han organiserte motstanden.
Da krigen brøt ut i Norge i 1940 var Broch en 60 år gammel, pensjonert artillerioffiser. Han gikk på ski gjennom Nordmarka for å slutte seg til de norske styrker på Toten. Major Broch falt under kampene i Østre Gausdal da han gjorde et fremstøt gjennom de tyske forsvarslinjene ved Segalstad bru. Det ble i senere tid reist en bautastein til minne om Broch ved denne broen.
Broch ble 27. april 1914 gift med skuespiller Clara Svendsen (1880-1916). Han ble bisatt i Hamar krematorium 8. mai 1940, der biskop Henrik Hille forrettet.


== Referanser ==
Idun Industri

Idun Industri AS er en norsk leverandør av bakeingredienser, bake-off, emballasje, pynt og utstyr samt iskremtilbehør. Kundene er i hovedsak konditorier og bakerier, men deler av sortimentet leveres også gjennom grossister for storhusholdning og til dagligvarehandelen. Nesten halvparten av varene er produsert i egne fabrikker på Hvam og i Rakkestad.
Idun Industri eies av Orkla og er en del av Orkla Food Ingredients (OFI), som er en agent for bakeingredienser i Norden med salgs- og distribusjonsselskaper i 22 land.
Produktområder

Gjær
Bakehjelpemidler
Brød- og kakemikser
Commodities
Konditoriprodukter
Fylninger, syltetøy og bærmasser
Mølle- og frøblandinger
Margarin og fettprodukter
Marsipan og masser
Egg og konserveringsmidler
Bake-off
Emballasje og pynt


== Produksjonsanlegg ==
Idun har tre produksjonsanlegg i Norge:

Hvam - Surdeigsfabrikk som produserer surdeig på bygg, havre, hvete, rug og spelt.
Hvam - Pulverproduksjon av kremer, bakehjelpemidler, brød- og kakemikser tørrvareproduksjon.
Rakkestad - Her produseres sirup, sjokolade, søte sauser, kremer, glasur, fylninger og syltetøy.


== Referanser ==


== Eksterne lenker ==
(no) Offisielt nettsted
Radosław Matusiak

Radosław Matusiak (født 1. januar 1982 i Łódź er en polsk fotballspiller som for tiden spiller for SC Heerenveen i den hollandske Eredivisie. 
Matusiak var en del av det polske U-16 laget som ble nummer to i Euro U-16 cupen i 1999. I 2006 fikk han sin debut med det polske landslaget. Han skåret sitt første mål for landslaget den 6. september 2006 i en gruppekamp mot Serbia for å kvalifisere seg til Euro 2008. 15. november 2006 scoret han også det eneste målet i en kvalifiseringskamp mot Belgia og beholdt derfor håpet om å kvalifisere seg til Euro 2008. 
Matusiaks bidrag på landslaget fanget oppmerksomheten til en rekke storklubber i Europa. I ljanuar 2007 signerte han en 3,5 års kontrakt med den sicilianske klubben US Città di Palermo. Matusiak debuterte i startoppstillingen 13. mai, 2007 i en ligakamp mot Ascoli, i samme kamp scoret han sitt først Serie A-mål. 
Den 24. august 2007 undertegnet Matusiak en tre-års kontakt med hollandske SC Heerenveen.


== Referanser ==


== Eksterne lenker ==
(en) Radosław Matusiak – FIFA 
(en) Radosław Matusiak – UEFA 
(en) Radosław Matusiak – Transfermarkt 
(en) Radosław Matusiak – national-football-teams.com 
(en) Radosław Matusiak – WorldFootball.net 
(en) Radosław Matusiak – EU-Football.info 
(en) Radosław Matusiak – FBref 
Mål i første landslagskamp
Nettverk for norske botaniske hager

Nettverk for norske botaniske hager er et samarbeid mellom de seks norske botaniske hagene, foruten Rogaland Arboret. Botanisk hage i Oslo er koordinator for nettverket.
De øvrige medlemmene er:

Tromsø arktisk-alpine botaniske hage, Universitetet i Tromsø
Ringve botaniske hage, Norges teknisk-naturvitenskapelige universitet (NTNU)
Arboretet og Botanisk hage på Milde, Bergen museum og Universitetet i Bergen
Stavanger botaniske hage, Stavanger kommune
Agder naturmuseum og botaniske hage, KristiansandAndre samarbeidspartnere:

Norsk genressurssenter
Botanic Gardens Conservation International (BGCI)
European Native Seed Conservation Network (ENSCONET)BGCI har formulert målsettinger for hva botaniske hager bør gjøre innen 2010 for å nå målene i konvensjon for biologisk mangfold.


== Eksterne lenker ==
Offisielt nettsted
Mérignac

Mérignac er en by og en kommune i departementet Gironde i regionen Nouvelle-Aquitaine sørvest i Frankrike. Mérignac ligger like vest for, og er den største forstaden til byen Bordeaux. Mérignac hadde i 2006 over 65 000 innbyggere.
Bordeaux internasjonale lufthavn ligger i Mérignac.


== Befolkningsutvikling ==
Antall innbyggere i kommunen Mérignac


== Referanser ==


== Eksterne lenker ==
Offisielt nettsted 
(en) Mérignac (Gironde) – kategori av bilder, video eller lyd på Commons 
Kommunedata INSEE
Brisingr

Brisingr er tredje roman i ungdomsbokserien Arven av Christopher Paolini. Romanen ble gitt ut på engelsk 20. september 2008 og kom på norsk 14. mai 2009. Sjangeren er fantastisk litteratur, det vil si en fiktiv verden bestående av magi og drager.
Boken handler om den 16 år gamle gutten Eragon og dragen Safira. De har gjennom to tidligere romaner kjempet mot den onde kongen Galbatorix som hersker over hele Alagesia. Sammen med motstandsgruppen Varden, dvergene, alvene, og urgalene (store sterke vesener med horn som har slått seg sammen med Varden) kjemper de mot Galbatorix. Boken er en fortsettelse av Den eldste, som igjen er en fortsettelse av Eragon.


== Innholdet ==
Eragon har lovet fetteren sin Roran at han skal hjelpe han å befri hans forlovede Katrina fra ra'zacene som har tatt Rorans kjæreste Katrina og faren Slogum til fange i Helgrind. De greier å befri Katrina og Slogum, men Eragon holder det hemmelig at Slogum fortsatt er i live. Eragon sender Katrina og Roran til Varden på Safira, mens han selv tar seg av Slogum.
Da Eragon kom seg til Varden igjen angrep Murtagh og dragen Thorn. Forrige gang de kjempet vant Murtagh, men denne gangen har Eragon og Safira nok krefter til å drive dem på flukt.
Etter slaget dro Eragon til Farthen Dûr for å være med på å stemme fram en ny dvergkonge som vil være vennlig stemt overfor Varden. Eragon drar til Ellesméra for å lære mer om Galbatorix før han returnerer til Varden, som nettopp hadde startet et angrep på byen Feinster.
Bent Sofus Tranøy

Bent Sofus Tranøy (født 20. juni 1961) er en norsk statsviter. Han har siden 2008 vært førsteamanuensis, senere professor ved Institutt for organisasjons- og ledelsesfag ved Høgskolen i Hedmark. Han er dessuten professor ved Høyskolen Kristiania.   
Han er særlig aktiv innenfor internasjonal politisk økonomi, og har skrevet to lærebøker i faget.Tranøy er utdannet fra Universitetet i Oslo og London School of Economics. Han ga i 2006 ut den bragepris-belønnede «Markedets makt over sinnene». Han har også arbeidet som journalist, og var i en kort periode redaktør for studentavisa Universitas. Tranøy underviser primært ved masterprogrammet i offentlig styring, som er et samarbeid mellom Karlstads universitet og Høgskolen i Hedmark. 


== Bibliografi ==
Bent Sofus Tranøy: Markedets makt over sinnene, Oslo: Aschehoug, 2006
Dag Harald Claes, Helge Hveem og Bent Sofus Tranøy: Økonomisk globalisering og politisk styring, Oslo: Universitetsforlaget, 2006
Bjørn Richard Nuland, Bent Sofus Tranøy og Johan Christensen (red.): Hjernen er alene: institusjonalisering, kvalitet og relevans i norsk velferdsforskning, Oslo: Universitetsforlaget, 2009
Frode Thuen og Bent Sofus Tranøy: Harde fakta om livet døden og kjærligheten, Cappelen Damm (2018)


== Referanser ==


== Eksterne lenker ==
(no) Publikasjoner av Bent Sofus Tranøy i BIBSYS
(no) Publikasjoner av Bent Sofus Tranøy i forskningsdokumentasjonssystemet CRIStin
Górnik Zabrze

Górnik Zabrze er en polsk fotballklubb, lokalisert i Zabrze, Polen. Zabrze var et viktig senter for kullgruvedrift: ordet «górnik» betyr «gruvearbeideren». I 2006 ble klubben kjøpt av det tyske økonomi- og investeringsselskapet, Allianz.


== Storhetstid ==
Mellom 1985 og 1988 vant Gornik fire mesterskap fortløpende.
I 1994 prøvde Gornik å gjenvinne gulle, men i den siste kampen mot Legia Warszawa spilte Gornik 1-1, og dermed gikk gullet til Legia. Det samme året spilte Gornik den siste kampen i Europacupen, der de tapte for Admira Wacker Wien.
Våren 2007 fikk Gornik en ny sponsor – det tyske forsikringsbyrået Allianz. Flere nye spillere ble kjøpt (sammen med Brzeczek og Tomasz Hajto).


== Meritter ==
Polske mestere Ekstraklasa :
1.-plass (14): 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988
2.-plass (4): 1962, 1969, 1974, 1991
Polsk Puchar/Cup:
Vinner (6): 1965, 1968, 1969, 1970, 1971, 1972
Finalist (7): 1956, 1957, 1962, 1966, 1986, 1992, 2001
Polsk SuperCup:
Vinner (1): 1988
Polsk Liga Cup:
Vinner (1): 1978
Mesterligaen:
Kvartfinale (2): 1968, 1971
UEFA-cupen:
Finalist (1): 1970Veien til UEFA-cupen:
Olympiakos Pireus – Górnik Zabrze 2:2 (0:2) (Wilczek 8, 36 min.)
Górnik Zabrze – Olympiakos Pireus 5:0 (1:0) (Wilczek 1, Skowronek 62, Szołtysik 70, Banaś 82 (k), 84 min.)
Glasgow Rangers – Górnik Zabrze 1:3 (0:2) (Lubański 5, 87, Szaryński 11 min.)
Górnik Zabrze – Glasgow Rangers 3:1 (0:1) (Olek 63, Lubański 77, Skowronek 81 min.)
Lewski Sophia – Górnik Zabrze 3:2 (2:1) (Szołtysik 5, Banaś 52 min.)
Górnik Zabrze – Lewski Sophia 2:1 (1:0) (Lubański 44, Banaś 56 min.)
AS Roma – Górnik Zabrze 1:1 (0:1) (Banaś 28 min.)
Górnik Zabrze – AS Roma 2:2 (0:1, 1:1, 2:1) (Lubański 90 (k), 93 min.)
Play-off – Strasbourg Górnik Zabrze – AS Roma 1:1 (1:0, 1:1, 1:1) (Lubański 40 min.)
Finale – Vienna, 29 April 1970
Manchester City – Górnik Zabrze 2:1 (2:0) (Oślizło 68 min.)


== Eksterne lenker ==
(pl) Offisielt nettsted 
(en) Górnik Zabrze – kategori av bilder, video eller lyd på Commons 
(pl) KS Górnik Zabrzes Fan side
Dag Kajander

Dag Kajander  (født 14. juli 1951) er en norsk visesanger, musiker, komponist og lærer fra Ørsnes i Lofoten, kjent for en rekke utgivelser.
Kajander er utdannet ved Nordnorsk Musikkonservatorium og Norges musikkhøgskole. Han var frontfigur i popgruppa Jensine Olsens Plastikkband i 1973 som hadde en hit med «Eg gjette Tulla». Som det første bandet fra Nord-Norge hadde Jensine Olsens Plastikkband fem ganger førsteplassen på Norsktoppen. 
Dag Kajander har skrevet flere barnetimer for de minste for NRK, blant annet Kaldvinds Forunderlige Reise, Bulldogs ferd over Atlanterhavet og kanskje den mest kjente, Kod & Tod. For dette arbeidet fikk han Barneradioens kulturpris i 2001. Kajander stiftet jazz & rockklubben «Den Ensomme Ulv» i 1982 som fikk Vågan kommunes Kulturpris 2004. Klubben er nå nedlagt. 
Han har gitt ut flere CD-er, bøker og plater, de fleste på eget selskap, Lofotselskapet. Han har 55 skolekonsertturnéer for Rikskonsertene og til sammen over 700 konsertdager bak seg.
Dag Kajander spiller og opptrer sammen med kontrabassist Kai Larsen med sitt akustiske konsertprogram om Lofoten. 


== Priser ==
Vågakallprisen (1989)
NRK Barneradioens Krystallpris (2001)
Årets Kabelvågværing (2007)


== Diskografi Fonogram/Bok ==
Jensine Olsen Plastikkband (1973–1974) - Eg gjette Tulla, Anne Knudsdotter, Tilslag (LP) og Hengarn
Jack Berntsen - Det e håp i hænganes snøre (1978) - bidrag med «Fremtia e vårres»
Den Underlige Sang - LP/MC (1982 - Forlaget Lofotboka
Kaldvinds forunderlige reise, bok & MC (1986)
Petit Pictorial/Eloise - Kortfilmusikk, singel (1986)
Jensine Olsen - «Jeg snører min sekk»/«Blåmann», singel (1991)
Markedet (1992)
You got one Life to live - Beat/P3 Definitivt Potensiale CD (1995)
Sanger fra Lofoten - Forlaget Nord CD (1995)
Eventyrlandet Med Bodø Domkirkes barnekor - Grappa CD (1996)
Feskarliv anno 1900 CD (1999)
Kod & Tod CD] (2001)
Lykkeland CD (2002)
Lofotliv i Gamle dager - LofotTrubadurene CD (2003)
Lofotkveld CD (2005)
Kod & Tod - Barnebok -Lofotselskapet
Nordlandssang CD (2007)
Fremtida e Vårres Nyutgivelse på «OLJEFRITT» CD (2011)
The Glassblowers Tune CD - Lofotselskapet - 2011
Vågakallan Jubileum CD - Lofotselskapet - 2011
Kod & Tod svømmer igjen - Lofotselskapet - 2014
Lofotkoral(Visebok) - Lofotselskapet - 2015


== Referanser ==


== Eksterne lenker ==
(en) Dag Kajander på Internet Movie Database 
(en) Dag Kajander hos The Movie Database 
(en) Dag Kajander på Discogs 
(en) Dag Kajander på MusicBrainz
Wladimir Kaminer

Wladimir Kaminer (russisk Владимир Викторович Каминер – Vladimir Viktorovitsj Kaminer; født 19. juli 1967 i Moskva) er en tysk forfatter. Han er mest kjent for sine bøker Russendisko og Militärmusik. Kaminer har russisk som morsmål, men skriver på tysk.
Han vokste opp i det daværende Sovjetunionen, og er av russisk-jødisk avstamning. Kaminer utdannet seg opprinnelig til lydtekniker i Moskva, og flyttet i 1990 til det daværende Øst-Berlin. Det skjedde etter Berlinmurens fall, men kort før Tysklands gjenforening. Han er bosatt i Berlin-bydelen Mitte med sin kone, og har to barn.


== Bibliografi ==
Russendisko (2000)
Schönhauser Allee (2001)
Militärmusik (2001)
Die Reise nach Trulala (2002)
Helden des Alltags (2002)
Mein deutsches Dschungelbuch (2003)
Ich mache mir Sorgen, Mama (2004)
Karaoke (2005)
Küche totalitär (2006)
Mein Leben im Schrebergarten (2007)


== Referanser ==


== Eksterne lenker ==
Offisielt nettsted 
(en) Wladimir Kaminer – kategori av bilder, video eller lyd på Commons 
(en) Wladimir Kaminer på Internet Movie Database 
(fr) Wladimir Kaminer på Allociné 
(en) Wladimir Kaminer hos The Movie Database 
(en) Wladimir Kaminer på Discogs 
(en) Wladimir Kaminer på MusicBrainz 
Wladimir Kaminer på Twitter 
Wladimir Kaminer på Facebook
Tasaday

Tasaday er en stamme på Mindanao i Filippinene som angivelig hadde vært så å si isolert fra omverdenen inntil den ble oppdaget på begynnelsen av 1970-tallet. Siden førte oppdagelsen til store kontroverser.
Det ble gitt opplysninger om at tasaday-folket livnærte seg på frukt og fangst av fisk og amfibier. De brukte bare svært enkle redskaper av stein og tre. Oppdagelsen ble sett på som en sensasjon. Mange vitenskapelige artikler ble skrevet.Tasaday-folket snakket et språk som var beslektet med andre språk i området og hadde angivelig hatt en viss kontakt med andre stammer i nærheten.På 1980-tallet ble det imidlertid kunngjort at omstendighetene rundt oppdagelsen var tvilsomme. Det ble hevdet at det hele var en stor bløff som var igangsatt av myndighetene under Ferdinand Marcos.Likevel ble stammen på en senere tidspunkt tilkjennegitt rettigheter som en minoritetsgruppe. Mange har tenkt seg at det er sant at det dreier seg om en særegen stamme, men at de ble fremstilt som mer gammeldagse enn de i virkeligheten var.
Grace Park

Grace Park (født 14. mars 1974 i Los Angeles i California) er en canadisk skuespillerinne med koreansk avstamning. Hun er best kjent for rollen som «Sharon Valerii/Number Eight», en cylon i menneske-drakt i science fiction-serien Battlestar Galactica, og som «Shannon Ng» i den canadiske tv-serien Edgemont.  


== Bakgrunn ==


=== Tidlig liv og familie ===
Park er født i Los Angeles, California. Hun og hennes familie flyttet til Canada da hun var bare 22 måneder gammel. Hun vokste opp i et koreansk samfunn i Vancouver.Park gikk ut fra Magee Secondary School i 1992, har en grad i psykologi fra University of British Columbia og snakker engelsk, koreansk, noe fransk og kantonesisk. Hun studerer for tiden spansk. I 2005 bodde hun i Vancouver sammen med sin mann Phil Kim.


== Skuespillerkarriere ==
Park startet som en modell, men fortsatte som skuespiller.Park har en rolle i filmen West 32nd fra 2007, en drama som handler med den koranske underverdenen i New York City.Hun hadde også rollen som "Lt. Sandra Telfair" i Electronic Arts sitt spill Command & Conquer 3: Tiberium Wars, sammen med sin medspiller fra Battlestar Galactica co-star, Tricia Helfer.


=== Battlestar Galactica ===
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Park spilte rollen som Raptor-piloten «Sharon Valerii», med kallenavn «Boomer», som seerne i siste scene lærer at egentlig er en cylon. Miniserien ble etterhvert en pilot for den nye science fiction-serien Battlestar Galactica, hvor Park fortsatte å spille «Boomer», samt andre utgaver av cylon modell «Nummer 8» gjennom alle fire sesongene. Hun fikk ros av produsentene for måten hun håndterte alle disse forskjellige utgavene. Battlestar Galactica ble filmet for det meste i Vancouver, Canada.


== Utvalgt filmografi ==
Listene under er ikke komplett, se Internet Movie Database – Grace Park


== Trivia ==
Grace Park er ikke i slekt med Linda Park, en annen skuespillerinne av koreansk avstamning som har spilt i science fiction-serien Star Trek: Enterprise.
Hun ble rangert som nr 93 i Maxim Onlines "Hot 100" liste i 2006 List


== Referanser ==


== Eksterne lenker ==
(en) Grace Park på Internet Movie Database 
(no) Grace Park hos Filmfront 
(sv) Grace Park i Svensk Filmdatabas 
(fr) Grace Park på Allociné 
(en) Grace Park på AllMovie 
(en) Grace Park hos Rotten Tomatoes 
(en) Grace Park hos TV Guide 
(en) Grace Park hos The Movie Database 
(en) Grace Park hos TV.com
Grace Park's profile on The Korea Society's Film Journal
Grace Park's biography on filmbug
Battlestar Galactica: Grace Park
Grace Park interview on The Scifi World About season 3 & 4 of Galactica
Grace Park on Battlestar Wiki
Grace Park photo gallery on Spicy Celebrities
Toppåsen skole

Toppåsen skole er en barneskole i Oslo ved Oslos østlige sørgrense. Elevene kommer hovedsakelig fra Holmlia og Prinsdal, men også et mindretall fra Hallagerbakken skole. Rektor siden sommeren 2017 er Anne Roland.


== Eksterne lenker ==
Data og statistikk - MinOsloskole, Oslo kommune. Besøkt 7. februar 2018.
Skolens hjemmeside
Scorpion Offshore

Scorpion Offshore er et bermudaregistrert drilling-selskap notert på Oslo Børs. Kjøpt opp av Seadrill i 2010.
De har 6 nye ultra-premium LeTourneau Super 116 jackup-rigger som alle er sysselsatt.  
I tillegg har de en av samme type under bygging som de for tiden prøver å få solgt for å bedre sin finansielle situasjon. Denne riggen har fått et LOI for en jobb for et amerikansk oljeselskap ved ferdigstillelse.


== Rigger ==
Offshore Courageous
Offshore Defender
Offshore Resolute
Offshore Vigilant
Offshore Intrepid
Offshore Freedom
Offshore Mischief (under bygging)Selskapet kansellerte en bestilling i januar 2009 på tross av at den hadde kontrakt fra ferdigstillelse. Årsaken til kanselleringen var mangel på fullfinansiering.


== Eiere ==
Seadrill er største eier med 39,9% av aksjene, mens Christen Sveaas eier rett over 17%.
Fortune Super Equity Management la i begynnelsen av 2008 inn et frivillig bud på 80 kr pr aksje, men budet ble senere trukket. Seadrill la inn bud på 36 kroner aksjen den 10. mai 2010. Det London-baserte riggselskapet Ensco la den 27. mai 2010 inn bud på Scorpion på 39,5 kroner per aksje. Seadrill kjøpte seg opp til over 50% og la inn bud på hele selskapet i juni 2010.


== Eksterne lenker ==
Offisielt nettsted